Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb)Republika Slovenija, Ministrstvo za kulturo,Maistrova 10, 1000 Ljubljana, objavlja javni natečaj za zasedbo prostega uradniškega delovnega mesta za nedoločen čas

**VODJA SLUŽBE (šifra DM 76) v Sekretariatu, Službi za investicije in ravnanje s stvarnim premoženjem**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja)/ visokošolsko izobraževanje druge stopnje in podobno izobraževanje/visokošolska izobrazba druge stopnje, drugje nerazporejeno;
* 7 let delovnih izkušenj;
* opravljeno obvezno usposabljanje za imenovanje v naziv;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Prednost pri izbiri bodo imeli kandidati z izkušnjami načrtovanja, izvedbe in vodenja investicijskih projektov oziroma z izkušnjami s področja ravnanja s stvarnim premoženjem.

Okvirna vsebina dela:

* vodenje in organizacija dela v NOE;
* neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote;
* vodenje projektnih skupin;
* samostojno oblikovanje sistemskih rešitev in drugih najzahtevnejših gradiv;
* vodenje in sodelovanje v najzahtevnejših projektnih skupinah;
* sodelovanje pri nadzoru v vseh fazah realizacije investicijskih programov, ki se (so)financirajo iz državnega proračuna z vidika namenske, zakonite, učinkovite in gospodarne porabe proračunskih sredstev;
* sodelovanje pri pripravi letnega in večletnih programov naložb v kulturne spomenike v upravljanju ministrstva;
* priprava letnega in večletnih programov naložb v javno infrastrukturo (načrt razvojnih programov) na področju kulture;
* sodelovanje pri nalogah, povezanih s pripravo in izvrševanjem proračuna na področju naložb;
* priprava pogodb z izvajalci in realizacija izplačil po pogodbah (naloge, povezane z izvrševanjem proračuna);
* sodelovanje z drugimi NOE ministrstva, z organi v njegovi sestavi, z lastniki oz. upravljavci javne infrastrukture ter neposrednimi izvajalci na področju investicij;
* sodelovanje v gradbenih odborih;
* sodelovanje pri usklajevanju z lokalnimi skupnostmi pri (so)financiranju investicij v kulturne objekte v lasti lokalnih skupnosti;
* sodelovanje pri pripravi posebnih predpisov in navodil z delovnega področja;
* pomoč pri reševanju oz. zagotavljanju prostorov javnih zavodov (ogledi, ocenjevanje objektov in priprava predlogov);
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* nadzor nad urejanjem potrebnih evidenc in nad njihovo vsebino;
* opravljanje drugih najzahtevnejših nalog;
* druge naloge po naročilu nadrejenega.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu;

3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. izjavo, da za namen tega natečajnega postopka dovoljuje Ministrstvu za kulturo pridobitev podatkov iz prejšnje točke tega razpisa iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V primeru, da kandidat z vpogledom oz. s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

**Prijava na prosto delovno mesto mora biti obvezno pripravljena na obrazcu** [**JN-100-19/20**](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)**22-3340, ki je priloga tega javnega natečaja, z natančno izpolnjenimi vsemi rubrikami in izjavami.**

Delovno mesto vodje službe je uradniško delovno mesto. Javni uslužbenec bo na tem delovnem mestu naloge opravljal v nazivu sekretar, z možnostjo napredovanja. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za kulturo, Maistrova 10, Ljubljana, oziroma v drugih uradnih prostorih, kjer organ opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu [JN-100-19/20](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)22-3340, ki jo pošlje v zaprti ovojnici z označbo: »**Za javni natečaj za delovno mesto vodja službe (šifra 76)**«, na naslov: Ministrstvo za kulturo, Maistrova 10, Ljubljana. Rok za vlaganje prijav je 14 dni po objavi javnega natečaja na Zavodu RS za zaposlovanje in na osrednjem spletnem mestu državne uprave (<https://www.gov.si/zbirke/delovna-mesta/>). Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom.

Informacije o izvedbi javnega natečaja dobite vsak delovni dan na telefonski številki (01) 369 – 58 - 77 (Tjaša Milač).

Kandidati bodo o izbiri pisno obveščeni najkasneje v roku 90 dni po objavi javnega natečaja. Obvestilo o končanem javnem natečaju bo objavljeno na spletišču državne uprave GOV.SI.

V primeru zaposlitve, kandidate obveščamo, da se osebni podatki, ki so v kadrovski evidenci, med državnimi organi prenašajo.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 100-19/2022-3340-1 Ministrstvo za kulturo

Datum: 2. 8. 2022